CELEX: 62009CN0084
Language: mt
Date: 2009-02-26 00:00:00
Title: Kawża C-84/09: Talba għal deċiżjoni preliminari mressqa mir-Regeringsrätten fis- 26 ta’ Frar 2009 – X vs Skatteverket

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/19
            
         Talba għal deċiżjoni preliminari mressqa mir-Regeringsrätten fis-26 ta’ Frar 2009 – X vs Skatteverket
   (Kawża C-84/09)
   2009/C 90/30
   Lingwa tal-kawża: L-Iżvediż
   
      Qorti tar-rinviju
   
   Regeringsrätten (L-Iżvezja)
   
      Partijiet fil-kawża prinċipali
   
   
      Rikorrent: X.
   
      Konvenut: Skatteverket.
   
      Domandi preliminari
   
   
               1)
            
            
               L-Artikoli 138 u 20 tad-Direttiva dwar is-sistema komuni ta’ taxxa fuq il-valur miżjud (1) għandhom jiġu interpretati fis-sens li t-trasport li jibda mit-territorju tal-Istat tal-oriġini għandu jkun beda f’terminu ta’ żmien partikolari sabiex il-bejgħ ikun eżentat mit-taxxa u sabiex akkwist intra-Komunitarju jkun jista’ jitqies bħala eżistenti?
            
         
               2)
            
            
               Bl-istess mod, l-artikoli msemmija għandhom jiġu interpretati fis-sens li t-trasport għandu jkun tlesta fl-Istat tal-wasla f’terminu ta’ żmien partikolari sabiex il-bejgħ ikun eżentat mit-taxxa u sabiex akkwist intra-Komunitarju jkun jista’ jitqies bħala eżistenti?
            
         
               3)
            
            
               Ir-risposta għad domandi 1 u 2 tkun differenti meta l-merkanzija akkwistata tkun mezz ta’ trasport ġdid u meta x-xerrej ikun individwu li, b’mod definittiv, ikollu l-intenzjoni li juża l-mezz ta’ trasport fi Stat Membru partikolari?
            
         
               4)
            
            
               Liema mument għandu jittieħed inkunsiderazzjoni, f’każ ta’ akkwist intra-Komunitarju, sabiex jiġi evalwat jekk mezz ta’ trasport huwiex ġdid skont l-Artikolu 2(2)(b) tad-direttiva?
            
         
      (1)  Direttiva tal-Kunsill 2006/112/KE, tat-28 ta’ Novembru 2006 (ĠU L 347, p. 1).